text: Ametlles i avellanes: VERDURES AL FORN
  Les verdures al forn, una recepta bona, saludable i molt fàcil de fer, el millor d'ella és que depenen de l'època de l'any anem variant les diferents verdures, també tenir present per a la nostra salut la importància en utilitzar verdures de temporada ecològiques i de proximitat.
  Podem fer diferents amaniments des del senzill sal, oli i pebre, o amb herbes aromàtiques, com el romaní, la farigola i l'orenga i de més exòtics amb cúrcuma...
  Les verdures i les quantitats segons els nostres gustos i també la safata de forn que utilitzem, us poso les que he utilitzat en aquesta ocasió:
  També hi podem posar bolets, albergínies, carbassa, remolatxa, porros, xerris, cols de Brussel·les, coliflor...
  All amb pols, 1 cullereta de postres
  Gingebre fresc ratllat, 1 cullereta de postres
  Pebre negre acabada de moldre, ½ cullereta de postres
  Farigola fresca o seca, 1/2 cullereta
  Romaní, també ½ cullereta de postres
  Sal marina i 4 o 5 cullerades d'oli oliva verge ecològic.
  Anar preparant les verdures:
  1.Pelar les pastanagues i tallar-les per la meitat i després a bastonets.
  2.Netejar el carbassó i el podem tallar a rotllanes o també a bastonets.
  3.Netejar i tallar la ceba a mitges llunes.
  4. Netejar i tallar les carxofes a lamines
  5. netejar els naps i el podem tallar a rotllanes o també a bastonets
  6. Netejar a tallar les patates i tallar-les a rotllanes fines
  Preescalfar el forn a 220º, dalt i baix i amb el ventilador.
  Preparem l'amaniment amb tots els ingredients, si algun d'ells no ens agrada, doncs no el posem..
  Utilitzarem una safata de forn grossa i baixa, a la part de baix i posem paper de forn, amb una mica d'oli i al damunt les verdures i l'amaniment que hem preparat amb un pinzell de cuina, millor cap verdura damunt de les altres.
  Posem la safata al forn, que prèviament ja havíem preescalfat i evidentment cada forn es diferent i depenen de la mida que haguem tallat les verdures, trigarem més o menys, en el meu cas les verdures estàvem tallades no massa gruixudes i vaig estar uns 30 minuts, donat que quan baix posar les verdures vaig baixar el forn a 180º, dalt baix i el ventilador.
  Les podem servir calentes, acabades de fer. També les podríem tenir pràcticament fetes i amb la mateixa safata introduir-les de nou un parell o tres de minuts.